CELEX: C2007/235/02
Language: da
Date: 2007-10-06 00:00:00
Title: Sag C-490/04: Domstolens dom (Første Afdeling) af 18. juli 2007 — Kommissionen for De Europæiske Fællesskaber mod Forbundsrepublikken Tyskland (Traktatbrudssøgsmål — formaliteten — artikel 49 EF — fri udveksling af tjenesteydelser — udstationering af arbejdstagere — restriktioner — indbetaling af bidrag til en national feriekasse — oversættelse af dokumenter — anmeldelse af udstationerede arbejdstageres arbejdssted)

6.10.2007   
            
            
               DA
            
            
               Den Europæiske Unions Tidende
            
            
               C 235/2
            
         Domstolens dom (Første Afdeling) af 18. juli 2007 — Kommissionen for De Europæiske Fællesskaber mod Forbundsrepublikken Tyskland
   (Sag C-490/04) (1)
   
   (Traktatbrudssøgsmål - formaliteten - artikel 49 EF - fri udveksling af tjenesteydelser - udstationering af arbejdstagere - restriktioner - indbetaling af bidrag til en national feriekasse - oversættelse af dokumenter - anmeldelse af udstationerede arbejdstageres arbejdssted)
   (2007/C 235/02)
   Processprog: tysk
   Parter
   
      Sagsøger: Kommissionen for De Europæiske Fællesskaber (ved E. Traversa, G. Braun og H. Kreppel, som befuldmægtigede)
   
      Sagsøgt: Forbundsrepublikken Tyskland (ved W.-D. Plessing, M. Lumma og C. Schulze-Bahr, som befuldmægtigede, bistået af Rechtsanwalt T. Lübbig)
   
      Intervenient til støtte for den anden part i sagen: Den Franske Republik (ved G. de Bergues og O. Christmann, som befuldmægtigede)
   Sagens genstand
   Traktatbrud — artikel 49 EF — udstationering af arbejdstagere, der foretages i forbindelse med tjenesteydelser leveret af virksomheder, som er etableret på en anden medlemsstats område, og hvorved udstationeringen er underlagt forpligtelser, som nationale virksomheder ikke er underlagt — forpligtelse for de udenlandske virksomheder til at betale bidrag til den nationale feriekasse, selv om de allerede er underlagt tilsvarende forpligtelser i oprindelsesstaten, og til at lade et betydeligt antal dokumenter vedrørende arbejdsforholdet oversætte til det nationale sprog — forpligtelse for udenlandske vikarbureauer til ved det nationale arbejdstilsyn at anmelde enhver arbejdstager, der stilles til rådighed for en national kunde, før begyndelsen af ethvert særskilt byggearbejde
   Konklusion
   
               1)
            
            
               Forbundsrepublikken Tyskland har tilsidesat sine forpligtelser i henhold til artikel 49 EF, idet den har fastsat en bestemmelse som § 3, stk. 2, i Arbeitnehmer-Entsendegesetz (den tyske lov om udstationeret arbejdskraft) af 26. februar 1996, hvorefter udenlandske vikarbureauer er forpligtet til at foretage en anmeldelse, ikke kun når en arbejdstager stilles til rådighed for en brugervirksomhed i Tyskland, men også ved enhver ændring af denne arbejdstagers arbejdssted.
            
         
               2)
            
            
               I øvrigt frifindes Forbundsrepublikken Tyskland.
            
         
               3)
            
            
               Kommissionen for De Europæiske Fællesskaber betaler to tredjedele af sagens omkostninger, og Forbundsrepublikken Tyskland betaler en tredjedel heraf.
            
         
               4)
            
            
               Den Franske Republik bærer sine egne omkostninger.
            
         
      (1)  EUT C 45 af 19.2.2005.